section_heading: Političko djelovanje
paragraph_text: Tijekom čitavog razdoblja NDH bio je zaposlen pri državnoj novinskoj agenciji "Velebit", zbog čega će mu komunističke vlasti sve do kraja 1940-ih godina zabranjivati javno djelovanje. U Društvu hrvatskih književnika sredinom lipnja 1945. godine održano je neformalno suđenje književnicima koji su ostali u Zagrebu tijekom NDH-a, a među onima koji su optuženi uz Ujevića bio je i Dragutin Tadijanović, kojega su kaznili s dva mjeseca zabrane objavljivanja.Katarina Ivon, [http://ogranakmaticehrvatskeuzadru.hr/wp-content/uploads/2016/09/ZADARSKA-SMOTRA-3_4-2016.pdf ''Tumaranja bezazlenoga srca: Tinova politička traženja do 1919. (Uz 60. obljetnicu smrti Tina Ujevića)], Zadarska smotra'', godište LXV, br. 3–4, 2016., str. 86., pristupljeno 29. prosinca 2020. Ujević je bio proglašen ustaškim suradnikom, izbačen iz Društva hrvatskih književnika i osuđen na petogodišnju zabranu objavljivanja književnih djela.